5)

Artikkel 12 asendatakse järgmisega: „Artikkel 12 Nõuded liittoodetele 1. Määruse (EMÜ) nr 2658/87 I lisa rubriikide 0901, 1517, 1518, 1601 00, 1602, 1603 00, 1604, 1605, 1702, 1704, 1806, 1901, 1902, 1904, 1905, 2001, 2004, 2005, 2008, 2101, 2103, 2104, 2105 00, 2106, 2202 või 2208 CN-koodidega liittoodete saadetisi võib turule laskmise eesmärgil liitu tuua üksnes juhul, kui kõik liittoodetes sisalduvad töödeldud loomsed saadused on toodetud sellistes kolmandates riikides või nende piirkondades asuvates ettevõtetes, kust on artikli 5 kohaselt lubatud kõnealuseid töödeldud loomseid saaduseid liitu eksportida, või liikmesriikides asuvates ettevõtetes. 2. Kuni komisjon esitab konkreetse loetelu nende kolmandate riikide või nende piirkondade kohta, kust on lubatud liittooteid liitu eksportida, võib kolmandatest riikidest või nende piirkondadest pärit liittoodete saadetisi liitu tuua, kui on täidetud järgmised tingimused: a) lõikes 1 osutatud liitooted, mida tuleb transportida või ladustada reguleeritud temperatuuril, peavad olema pärit kolmandatest riikidest või nende piirkondadest, kust on lubatud liitu eksportida igat lõpptootes sisalduvat töödeldud loomset saadust vastavalt artiklile 3; b) lõikes 1 osutatud liittooted, mida ei pea transportima ega ladustama reguleeritud temperatuuril ning mis sisaldavad mis tahes hulgal ternespiimapõhiseid tooteid või töödeldud liha, peavad olema pärit kolmandatest riikidest või nende piirkondadest, kust on lubatud liitu eksportida liittootes sisalduvaid ternespiimapõhiseid tooteid või töödeldud liha vastavalt artiklile 3; c) lõikes 1 osutatud liittooted, mida ei ole vaja vedada ega ladustada reguleeritaval temperatuuril ning mis sisaldavad töödeldud loomseid saadusi (v.a ternespiimapõhiseid tooteid või töödeldud liha), mille nõuded on sätestatud määruse (EÜ) nr 853/2004 III lisas, peavad olema pärit kolmandatest riikidest või nende piirkondadest, kust on liidu loomade ja inimeste tervishoiunõuete alusel lubatud liitu eksportida lihatooteid, piimatooteid, kalandustooteid või munatooteid, mis on kantud loetelusse vähemalt ühe sellise loomse saaduse osas vastavalt artiklile 3. 3. Liittooteid tohib liitu tuua ainult kolmandast riigist või selle piirkonnast, mi on kantud otsuse 2011/163/EL lisas esitatud loetellu riikidest, kellel on direktiivi 96/23/EÜ kohaselt heaks kiidetud jääkide kontrolli kava liigi/kauba kohta, millest on saadud liittoodetes sisalduvad töödeldud loomsed saadused, v.a kollageen, želatiin ja määruse (EÜ) nr 853/2004 III lisa XVI jao punktis 1 loetletud kõrgrafineeritud tooted. 4. Lõikeid 2 ja 3 ei kohaldata pika säilimisajaga liittoodete suhtes, mille puhul kõik lõplikus liittootes sisalduvad loomsed saadused kuuluvad Euroopa Parlamendi ja nõukogu määruse (EÜ) nr 1332/2008 (*4), Euroopa Parlamendi ja nõukogu määruse (EÜ) nr 1333/2008 (*5) või Euroopa Parlamendi ja nõukogu määruse (EÜ) nr 1334/2008 (*6) kohaldamisalasse ja neid kasutatakse pika säilimisajaga liittootes kõnealuste määruste kohaselt või milles ainuke loomne saadus on D3-vitamiin. (*4) Euroopa Parlamendi ja nõukogu 16. detsembri 2008. aasta määrus (EÜ) nr 1332/2008, mis käsitleb toiduensüüme ning millega muudetakse nõukogu direktiivi 83/417/EMÜ, nõukogu määrust (EÜ) nr 1493/1999, direktiivi 2000/13/EÜ, nõukogu direktiivi 2001/112/EÜ ja määrust (EÜ) nr 258/97 (ELT L 354, 31.12.2008, lk 7)." (*5) Euroopa Parlamendi ja nõukogu 16. detsembri 2008. aasta määrus (EÜ) nr 1333/2008 toidu lisaainete kohta (ELT L 354, 31.12.2008, lk 16)." (*6) Euroopa Parlamendi ja nõukogu 16. detsembri 2008. aasta määrus (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ (ELT L 354, 31.12.2008, lk 34).“"